### Latvijas republikas EKONOMIKAS MINISTRIJAS

### TAUTSAIMNIECĪBAS PADOME

Brīvības IELĀ 55, RĪGĀ, LV-1519, TĀLRUNIS (+371) 67013195, (+371) 29476638

Sēdes protokols Nr. 11

Rīgā 2014. gada 11.septembrī

**Sēdi vada –** Ekonomikas ministrs V.Dombrovskis

# **Ar balsstiesībām piedalās** - Tautsaimniecības padomes locekļi: I.Šure, M.Bičevskis, J.Naglis, A.Ozols, H.Danusēviču pārstāv I.Krustozoliņa.

# **Pieaicinātās personas:**

|  |  |
| --- | --- |
| Satiksmes ministrijas Tranzīta politikas departamenta direktors  | A.Maldups |
| Zemkopības ministrijas valsts sekretāra vietniece | R. Krieviņa |
| Finanšu ministrijas Nodokļu administrēšanas politikas nodaļa vadītājas vietnieks | R.Auziņš |
| Biedrības "Zemnieku Saeima” valdes priekšsēdētāja vietniece | M.Dzelzskalēja |
| Ārvalstu investoru padomes Latvijā direktore  | L.Austere |
| Bankas Citadele valdes locekle | S.Purgaile  |
| SEB kreditēšanas pārvaldes vadītājs | M.Larionovs |
| Latvijas Zinātņu akadēmijas pārstāvis | M.Greitāns |
| Valsts Ieņēmumu dienesta pārstāve  | A.Segliņa |
| Latvijas Darba devēju konfederācijas pārstāve  | I.Olafsone |
| Latvijas Darba devēju konfederācijas pastāvīgā pārstāve Tautsaimniecības eksperte nozaru jautājumos  | I. Kiukucāne |
| ALTUM valdes priekšsēdētāja vietnieks | J.Krieviņš |
| Ārlietu ministrijas pārstāvis Ārējo ekonomisko sakaru veicināšanas nodaļas vadītājs | A.Zeltiņš |
| Swedbank Biznesa klientu apkalpošanas daļas vadītājs | V.Frolovs |
| Swedbank lauksaimniecības eksperts | R. Miltiņš |
| Iepirkumu uzraudzības biroja vadītāja | D.Gaile |
| Latvijas Investīciju attīstības aģentūras Ārējās tirdzniecības veicināšanas departamenta direktore | A.Jaunzeme |
| Latvijas Tirdzniecības un rūpniecības kameras pārstāvis  | J.Butkevičs |
| Ekonomikas ministrijas valsts sekretāra vietnieks  | A.Liepiņš  |
| Tautsaimniecības padomes Enerģētikas komitejas vadītāja vietnieks  | A.Treiguts |
| Ekonomikas ministrijas parlamentārā sekretāre  | I.Platonova |
| Ekonomikas ministra padomniece | I.Antāne |
| Ekonomikas ministrijas Uzņēmējdarbības konkurētspējas departamenta direktore | I.Beināre |
| Ekonomikas ministrijas Uzņēmējdarbības konkurētspējas departamenta direktores vietnieks | K.Soms |

# **Protokolē** -

# Tautsaimniecības padomes sekretariātsD.Freimane

# Sēdi sāk plkst. 09:00.

**Darba kārtība:**

1. Tautsaimniecības padomes 2014.gada 4.septembra sēdes protokola Nr.9 apstiprināšana.
2. Informācija par paveikto un turpmāk plānotajiem pasākumiem saistībā ar Krievijas izsludināto embargo noteiktām preču grupām un to sankciju ietekmi uz Latvijas tautsaimniecību kopumā*.*

**1.§**

**Tautsaimniecības padomes 2014.gada 4.septembra sēdes protokola Nr.10 apstiprināšana**

--------------------------------------------------------------------------------------------------

(V.Dombrovskis)

Apstiprināt Tautsaimniecības padomes *(turpmāk tekstā – TSP)* sēdes 2014.gada 4.septembra sēdes protokolu Nr.10.

**2.§**

**Informācija par paveikto un turpmāk plānotajiem pasākumiem saistībā ar Krievijas izsludināto embargo noteiktām preču grupām un to sankciju ietekmi uz Latvijas tautsaimniecību kopumā**

--------------------------------------------------------------------------------------------------

(V.Dombrovskis, M.Bičevskis, M. Larionovs, R.Krieviņa, J.Krieviņš, A.Liepiņš, M.Dzelzskalēja, I.Platonova, D.Gaile, A.Maldups, R.Auziņš, I.Šure)

**Sēdes laikā izteiktie viedokļi un nolemtais:**

 M.Larionovs iepazīstina TSP sēdes klātesošos pārstāvjus ar apkopoto informāciju par Krievijas sankciju ieviešanas sekām uz Latvijas ekonomiku un banku nozarē.

 **Kā galvenās problēmas tiek minētas:** neskaidrība par nākotni; konflikta eskalācijas iespējamība; sankciju paplašināšanas scenārijs; netiešās ietekmes palielināšanās – kopējās ekonomiskās attīstības bremzēšanās; investīciju plānu pārskatīšana; apgrozāmo līdzekļu trūkums uzņēmējdarbībai; noieta tirgus riski.

 Latvijas Komercbanku asociācijas pārstāvis uzsvēra, ka kreditēšana turpinās, kā arī ka banku attieksme pret saviem klientiem, kuri ir saņēmuši aizdevumus un kuru uzņēmējdarbību varētu ietekmēt Krievijas pretsankcijas, būs pietiekami elastīga. Balstoties uz vēsturisko pieredzi un sadarbību, bankas ir gatavas meklēt individuālus risinājumus - pārskatīt termiņus, atmaksas nosacījumus, meklēt citas savstarpēji izdevīgas sadarbības turpināšanas iespējas. Komercbankas proaktīvi apzina tos klientus, kuriem varētu rasties problēmas, aicinot uz savlaicīgu komunikāciju ar banku. TSP aicināja ZM un nozaru asociācijas apkopot informāciju par lauksaimniecības nozares uzņēmumiem, kuriem ir radušās vai tuvāko mēnešu laikā var rasties problēmas ar saistību atmaksu un informēt LKBA, lai iesaistītajām pusēm sadarbojoties meklētu iespējamo risinājumu katram individuālajam gadījumam. .

 M.Larionovs norāda, ka uz doto brīdi ir saņemti tikai daži pieteikumi no uzņēmējiem par kredīta atmaksas nosacījumu izmaiņām.

 R.Krieviņa norāda, ka Lauku atbalstā dienestā ir sekojoša informācija - pašlaik ir desmit dažādas saimniecības, kurām ir radušās problēmas pārslēgt līgumus, un neskaidrība ar tālāko projekta izpildi.

 Sarunas laikā tomēr izskan, ka šo saimniecību finansiālās problēmas nav saistītas ar Krievijas embargo sankciju ieviešanu.

 M.Bičevskis uzsver, ka ar katru komersantu tiek veiktas individuālas pārrunas un katrs gadījums tiek izvērtēts individuāli.

 M.Bičevskis norāda, ka bankas savlaicīgi apzina tos uzņēmums, kuri nākotnē varētu saskarties ar finansiālām problēmām, tādejādi aicinot uzņēmējus kopā ar bankām, nozaru ministrijām un nevalstiskajām organizācijām savlaicīgi rast risinājumus.

 Atbildot uz A.Liepiņa jautājumu par tālākiem pasākumiem, kas būtu jādara saistībā ar tālāko Krievijas sankciju sekām, kuras atspoguļosies oktobra/novembra mēnesī komersantu finansiālajos radītājos, M.Larionovs norāda, ka komersantiem jau tagad ir jāveic sarunas ar Zemkopības ministriju *(turpmāk tekstā – ZM)* un bankām, lai izstrādātu turpmāko darba plānu, veiktu prognozes par naudas plūsmu un izdevumiem.

 Komercbanku asociācijas pārstāvis aicina ZM kopā ar tām saimniecībām, kuras ir investējušas finanšu līdzekļus ražošanā, izskatīt katru situāciju atsevišķi, grupējot šos uzņēmums pēc riska pakāpes, aprēķinot cenu kritumu un prognozējot finanšu līdzekļu zaudējumus nākotnē. Tāpat Komercbanku asociācijas pārstāvi uzsvēra, ka nepieciešams plānojot atbalstu to mērķtiecīgi orientēt uz ilgtermiņa konkurētspējas nodrošināšanu nozarē.

 Citadeles bankas pārstāve S.Purgaile norāda, ka pašlaik notiek trīspusējas sarunas ar zemnieku saimniecībām un piena pārstrādātājiem, lai rastu risinājumus atbilstoši katras iesaistītās puses interesēm.

 M.Dzelzskalēja norāda, ka dažās atsevišķās saimniecībās ir jūtams zināms satraukums, jo piena cenas dažviet ir kritušās zem 0.20 EUR, bet pagaidām vidējā piena cena vēl ir pietiekoša augsta un lielajām saimniecībām tā vēl nav tik kritiska situācija. Pašlaik tiek apgūti atbalsta mehānismi 6 milj.EUR apmērā, bet jau tagad ir nepieciešam veikt sarunas par nākamo atbalsta mehānismu piena nozarē.

 Zemnieku saeimas pārstāve uzsver, ka atbalstam jābūt daudz mērķtiecīgākam, jo pašlaik atbalsts ir vienāds, kaut gan esošā situācija katrai saimniecībai ir savādāka - gan piena izslaukums, gan cenas atšķirība un pašizmaksas salīdzinājums pret attīstītākajām saimniecībām. Patreiz salīdzinājumā ar jūlija mēnesi piena iepirkuma cenas samazinājums ir vidēji 7%.

 A.Liepiņs norāda, ka š.g. 9.septembra Ministru kabineta *(turpmāk tekstā – MK)* sēdē ir apstiprināta instrukcija par Zaļo iepirkumu, kas noteiks pienākumu tiešās pārvaldes iestādēm iegādāties Zaļā iepirkuma prasībām atbilstošus produktus.

 A.Liepiņš informē, ka š.g. 9.septembra MK sēdē ir apstiprināti grozījumi MK 2010.gada 26.oktobra noteikumos Nr.997 „Noteikumi par garantijām komersantu un atbilstošu lauksaimniecības pakalpojumu kooperatīvo sabiedrību konkurētspējas uzlabošanai”. Latvijas Garantiju aģentūra tuvākajā laikā organizēs sanāksmi par šo noteikumu piemērošanas kārtību. Pagājušajā nedēļā Ekonomikas ministrija kopā ar nozaru asociācijām atkārtoti diskutēja par Latvijas Investīciju un attīstības aģentūras pasākumu plāna projektu, par kuru tika saņemti daudzi priekšlikumi. A.Liepiņš informēja, ka asociāciju pārstāvji aicināti sniegt papildus priekšlikumus līdz š.g. 17.septembrim.

 A.Liepiņš norāda, ka septembra beigās tiek plānots apstiprināt grozījumus Ministru kabineta 2009.gada 17.jūnija noteikumos Nr.582 un 2010.gada 21.septembra noteikumos Nr.887 par darbības programmas "Uzņēmējdarbība un inovācijas" papildinājumu Ārējo tirgu apgūšana – nozaru starptautiskās konkurētspējas stiprināšana" un „Ārējo tirgu apgūšana – ārējais mārketings”.

 R.Krieviņa informē, ka nākamnedēļ ZM tiksies ar konkrētiem valsts pārvaldes pārstāvjiem, lai skaidrotu Zaļā iepirkuma instrukcijas piemērošanas kārtību.

 R.Krieviņa informē, ka zemkopības ministrs piedalījās ES Lauksaimniecības un zivsaimniecības ministru padomes ārkārtas sēdē, kas tika sasaukta saistībā ar Krievijas Federācijas embargo sankcijām pret lauksaimniecības un pārtikas produktiem, kuri ražoti ES. Sēdē tika panākta vienošanās, ka tiks iedarbināti papildu instrumenti intervencē, pagarinot intervences periodu līdz 2014. gada beigām, tiks pagarināts privātās uzglabāšanas periods līdz 2014. gada beigām un papildus būs atvērta iespēja saņemt atbalstu par siera un biezpiena uzglabāšanu, kā arī palielināts finansējums lauksaimniecības un pārtikas produktu veicināšanai.

 R.Krieviņa norāda, ka turpinās arī iknedēļas ekspertu tikšanās saistībā ar tirgus attīstības vērtēšanu.

 M.Dzelzskalēja informē, ka pašlaik notiek sarunas ar Zemkopības ministriju par finanšu līdzekļu izmaksu lauksamniecībām saistībā ar vienotās platības maksājumiem, aicinot turpmāk sarunās iesaistīt arī Finanšu ministrijas pārstāvjus.

 R.Krieviņa informē, ka Saeimas Tautsaimniecības, agrārās, vides un reģionālās politikas komisijā ir iesniegti grozījumi Publisko iepirkumu likumā, lai palielinātu līgumcenas slieksni (līdz 40 000 EUR), līdz kuram iepirkumu veicējam nav jāpiemēro iepirkumu procedūras.

 D.Gaile informē, ka šie grozījumi š.g 10.septembrī Saeimā ir konceptuāli atbalstīti, bet vēl ir nepieciešams veikt precizējumus šīs summas noteikšanai, jo pašlaik mazo iepirkumu regulējuma robeža ir līdz 42 000 EUR.

 D.Gaile informē, ka pagājušajā nedēļā Iepirkumu uzraudzības birojs *(turpmāk tekstā- IUB)* sasauca sēdi un kopā ar ZM, Finanšu ministriju *(turpmāk tekstā – FM)*, Latvijas Pašvaldību savienību par iespēju veikt monitoringu valsts un pašvaldību iestādēs. Sēdes laikā konstatēja, ka izmantojot IUB pieejamos sistēmu, IUB neienāk šādi dati par faktisko līgumu izpildi, tādā veidā maz uzzinot par produktu, bet iegūstot informāciju par piegādātāju. IUB pašlaik gatavo statistikas datu analīzi par iepriekšējā gada periodu līdz MK pieņemtajam lēmumam par Zaļo iepirkuma instrukciju. Informācijas apkopojums varētu būt sagatavots pusotras nedēļas laikā.

 A.Maldups informē, ka šobrīd Briselē tiek veiktas pārrunas par grozījumiem „Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likumā”. Pašlaik saskaņošanā ar Finanšu ministriju ir iesniegti grozījumi noteikumos par PVN atlikšanu līzingā paņemtām mašīnām un likumprojekts "Grozījumi likumā "Par nodokļiem un nodevām”. Š.g.11.septembrī plkst.10:00 FM notiks sanāksme jautājumā par uzlabojumiem muitas jomā. MK šonedēļ apstiprināja grozījumus noteikumos par autovadītāju apliecībām, tādējādi mazinot administratīvo slogu autopārvadātājiem.

 R.Auziņš informē, ka grozījumi likumprojektā par nodokļu samaksas termiņa pagarinājumiem tiem uzņēmumiem, kas darbojas preču pārvadāšanas nozarē un kuri ir cietuši no Krievijas Federācijas noteiktā importa ierobežojuma, š.g 11.septembrī tiks izskatīti Saeimā, likumprojektu plānots izskatīt Saeimā 2.lasījumā š.g.18.septembrī.

 R.Auziņš informē, ka, ņemot vērā konsultācijas ar FM un Eiropas Komisijas ekspertiem, likumprojektā „Grozījumi likumā „Par nodokļiem un nodevām”” iestrādātais regulējums par nodokļu samaksas termiņa pagarinājumu nodokļu maksātājiem, kas cietuši Krievijas īstenoto sankciju rezultātā, ir valsts atbalsts Līguma par Eiropas Savienību darbību 107.panta izpratnē. Taču attiecībā uz nebūtisku atbalstu (tādu, kas nevar būtiski ietekmēt Eiropas Savienības kopējo tirgu), Eiropas komisija ir pieņēmusi Regulu 1407/2013 par Līguma par Eiropas Savienības darbību 107. un 108. panta piemērošanu de minimis atbalstam. FM sagatavos nepieciešamos priekšlikumus un iesniegs priekšlikumu iesniegšanas termiņā.

 I.Šure informē, ka pašlaik notiek informācijas apkopošana un apzināšana par kredītprocentu dzēšanu uzņēmējiem, kurus varēs dzēst oktobra beigās. Sadarbībā ar Ekonomikas ministriju tiek precizēts eksporta atbalsta mehānisms uzņēmējiem, kā arī tiek strādāts pie grozījumiem Publisko iepirkumu likumā.

 V.Dombrovskis aicina iesaistītajām nozaru ministrijām nosūtīt EM detalizētu aprakstu par veiktajiem un plānotajiem pasākumiem saistībā ar Krievijas embargo sankciju ietekmes mazināšanu līdz š.g. 12.septembra darba dienas beigām.

 Nākamo Tautsaimniecības padomes sēdi sasaukt š.g.19.septembrī plkst. 9:00 Ekonomikas ministrijā, 406.zālē.

Sēdi slēdz plkst. 10:00.

Sēdes vadītājs V.Dombrovskis

Sēdes protokolētāja D.Freimane